-modda. Soliq agentlari - Oʻzbekiston respublikasining soliq kodeksi (Yangi tahriri) Oʻzbekiston Respublikasining

(1-q.)
Ushbu Kodeksga muvofiq zimmasiga soliqlarni hisoblab chiqarish, soliq toʻlovchidan
ushlab qolish va budjet tizimiga oʻtkazish majburiyati yuklatilgan shaxslar
soliq agentlari deb
eʼtirof etiladi.
(2-q.)
Soliq agentlari, agar ushbu Kodeksda boshqacha qoida nazarda tutilmagan boʻlsa,
soliq toʻlovchilar kabi huquqlarga ega boʻladi.
(3-q.)
Soliq agentlari:
soliqlarni toʻgʻri va oʻz vaqtida hisoblab chiqarishi, ushlab qolishi hamda budjet tizimiga
oʻtkazishi;
soliq organlariga soliqni ushlab qolish imkoniyati yoʻqligi va soliq toʻlovchining soliq qarzi
summasi toʻgʻrisida bunday holatlar soliq agentiga maʼlum boʻlgan kundan eʼtiboran bir oy ichida
yozma ravishda yoki elektron shaklda xabar qilishi;
hisoblangan va toʻlangan daromadlarning, hisoblab chiqarilgan, ushlab qolingan va budjet
tizimiga oʻtkazilgan soliqlarning hisobini har bir soliq toʻlovchi boʻyicha alohida
yuritishi;
soliqlarning toʻgʻri hisoblab chiqarilishi, ushlab qolinishi va oʻtkazilishi ustidan nazoratni
amalga oshirish uchun zarur boʻlgan hujjatlarni soliq organlariga taqdim etishi;
soliq hisobotlarining hamda soliqlarni hisoblab chiqarish, ushlab qolish va oʻtkazish uchun
zarur boʻlgan boshqa hujjatlarning ushbu Kodeksning 88-moddasida nazar tutilgan daʼvo muddati
mobaynida but saqlanishini taʼminlashi shart.
(4-q.)
Soliq agentlarining zimmasida qonunchilikka muvofiq boshqa majburiyatlar ham
boʻlishi mumkin.
24-modda. Soliq toʻlovchining vakillari
(OʻzR 21.04.2021-y. OʻRQ-683-son Qonuni tahriridagi modda matni)
(1-q.)
Soliq toʻlovchi, agar ushbu Kodeksda boshqacha qoida nazarda tutilmagan boʻlsa,
soliq munosabatlarida qonuniy yoki vakolatli vakil orqali ishtirok etishga haqli.
(2-q.)
Vakilning vakolatlari ushbu Kodeksga va boshqa qonunchilikka muvofiq hujjatlar
bilan tasdiqlangan boʻlishi kerak.
(3-q.)
Yuridik shaxs boʻlgan soliq toʻlovchining qonuniy vakili deb ushbu yuridik shaxsga
qonun yoki uning taʼsis hujjatlari asosida vakillik qilishga vakolatli shaxslar eʼtirof etiladi.
(4-q.)
Jismoniy shaxs boʻlgan soliq toʻlovchining qonuniy vakili deb fuqarolik
qonunchilikka muvofiq uning vakillari sifatida faoliyat olib boradigan shaxslar eʼtirof etiladi.
(5-q.)
Yuridik shaxs qonuniy vakillarining mazkur yuridik shaxsning soliq
munosabatlarida
ishtirok etishi munosabati bilan sodir etilgan harakatlari (harakatsizligi) ushbu yuridik shaxsning
harakati (harakatsizligi) hisoblanadi.
(6-q.)
Soliq toʻlovchi tomonidan belgilangan tartibda soliq organlari, bojxona organlari va
soliq munosabatlarining boshqa ishtirokchilari bilan munosabatlarda oʻz manfaatlarini ifodalash
vakolati berilgan soliq maslahatchilari tashkilotlari yoki boshqa shaxslar soliq toʻlovchining
vakolatli vakillari boʻlishi mumkin.
(7-q.)
Yuridik shaxs boʻlgan soliq toʻlovchining vakolatli vakili, agar ushbu Kodeksda
boshqacha qoida nazarda tutilmagan boʻlsa, oʻz vakolatlarini tuzilgan shartnoma yoki fuqarolik
qonunchilikda belgilangan tartibda beriladigan ishonchnoma asosida amalga oshiradi.
(8-q.)
Jismoniy shaxs boʻlgan soliq toʻlovchining vakolatli vakili oʻz vakolatlarini fuqarolik
qonunchilikka muvofiq notarial tasdiqlangan ishonchnoma asosida amalga oshiradi.
(9-q.)
Soliq, moliya, bojxona va boshqa davlat organlarining
mansabdor shaxslari soliq
toʻlovchining vakolatli vakillari boʻla olmaydi.
(10-q.)
Soliq toʻlovchilar konsolidatsiyalashgan guruhining masʼul ishtirokchisi qonun
asosida soliq toʻlovchilar konsolidatsiyalashgan guruhi barcha ishtirokchilarining vakolatli vakili
hisoblanadi.
(11-q.)
Soliq toʻlovchilarning konsolidatsiyalashgan guruhini tuzish toʻgʻrisidagi shartnoma
qoidalaridan qatʼi nazar, ushbu guruhning masʼul ishtirokchisi quyidagilar bilan bogʻliq huquqiy
munosabatlarda mazkur konsolidatsiyalashgan guruh ishtirokchilarining manfaatlarini ifodalashga
haqli:
soliq toʻlovchilarning konsolidatsiyalashgan guruhini tuzish toʻgʻrisidagi shartnomani soliq
organlarida roʻyxatdan oʻtkazish, shuningdek ushbu shartnomaga oʻzgartirish
kiritish,
shartnomaning amal qilish muddatini uzaytirish toʻgʻrisidagi qaror va uni tugatish bilan bogʻliq
huquqiy munosabatlarda;
soliq toʻlovchilarning konsolidatsiyalashgan guruhi ishtirokchisidan soliq toʻlovchilarning
konsolidatsiyalashgan guruhi uchun foyda soligʻi boʻyicha qarzlarni majburiy undirish bilan
bogʻliq huquqiy munosabatlarda;
soliq organining mansabdor shaxsi tomonidan amalga oshirilgan harakatlar (harakatsizlik)
xususiyati boʻyicha ular soliq toʻlovchilar konsolidatsiyalashgan guruhining ishtirokchisi boʻlgan
yuridik shaxsning huquqlariga bevosita taʼsir qilsa.
(12-q.)
Amal qilish muddati tugashi bilan soliq toʻlovchilarning konsolidatsiyalashgan
guruhini tuzish toʻgʻrisidagi shartnoma muddatidan oldin bekor qilinganda yoki tugatilganda
ushbu guruhning masʼul ishtirokchisi boʻlgan shaxs ushbu moddaning oʻninchi va oʻn birinchi
qismlarida nazarda tutilgan vakolatlarini saqlab qoladi.
(13-q.)
Soliq toʻlovchilar konsolidatsiyalashgan guruhining masʼul ishtirokchisi boʻlgan
shaxslar mazkur guruh ishtirokchilarining manfaatlarini ifodalash boʻyicha ushbu Kodeks bilan
oʻzlariga berilgan vakolatlarni qonunchilikda belgilangan tartibda
tuzilgan shartnoma yoki
berilgan ishonchnoma asosida uchinchi shaxslarga berishga haqlidir.